CELEX: 51995EC1172
Language: da
Date: 2006-12-08
Title: Forslag til Europa-Parlamentets og Rådets forordning (EF) nr. .../... af [...] om statistikker over Fællesskabets og dets medlemsstaters udveksling af goder med tredjelande (Kodificeret udgave)

DA

|[pic]                     |KOMMISSIONEN FOR DE EUROPÆISKE FÆLLESSKABER                                                                      |

                                        Bruxelles, den
                                        KOM

                                                                   Forslag til

                                            EUROPA-PARLAMENTETS OG RÅDETS FORORDNING (EF) nr. .../...

                                                                     af [...]

                          om statistikker over Fællesskabets og dets medlemsstaters udveksling af goder med tredjelande

                                                               (Kodificeret udgave)

                                                                   BEGRUNDELSE

1.    I forbindelse med Borgernes Europa lægger Kommissionen stor vægt på at forenkle fællesskabslovgivningen for at gøre den klarere og  lettere
       tilgængelig  for  almindelige  borgere,  således  at  de  får  nye  muligheder   og   kan   udnytte   de   specifikke   rettigheder,   som
       fællesskabslovgivningen giver dem.

       Dette mål kan ikke nås, så længe en lang række bestemmelser, som er blevet ændret gentagne gange, ofte ganske væsentligt, stadig  ikke  er
       samlet, men skal findes dels i den oprindelige retsakt, dels i senere ændringsretsakter. Det er således nødvendigt at foretage  omfattende
       undersøgelser af mange forskellige dokumenter, der skal sammenholdes, før det kan fastslås, hvilke regler der gælder.

       Som følge heraf er det af afgørende betydning, at bestemmelser, der ofte er blevet ændret, kodificeres, hvis fællesskabslovgivningen  skal
       være klar og gennemsigtig.

2.    Den 1. april 1987 besluttede Kommissionen[1] derfor at pålægge sine medarbejdere at kodificere  alle  retsakter  senest  efter  den  tiende
       ændring af dem, idet den understregede, at dette var et minimumskrav, og at tjenestegrenene  skulle  bestræbe  sig  på  at  kodificere  de
       tekster, de var ansvarlige for, med endnu kortere mellemrum for at sikre, at fællesskabsreglerne var klare og lette at forstå.

3.    Dette blev bekræftet i formandskabets konklusioner fra Det Europæiske Råd i Edinburgh (december 1992)[2], hvori  det  understreges,  at  en
       kodifikation er vigtig, fordi den giver sikkerhed med hensyn til, hvilke retsforskrifter der gælder vedrørende et bestemt spørgsmål på  et
       bestemt tidspunkt.

       Kodifikationen skal foretages under fuldstændig overholdelse af Fællesskabets normale lovgivningsprocedure.

       Eftersom der ved kodifikation ikke må foretages nogen ændringer af indholdet i de kodificerede retsakter, har Europa-Parlamentet, Rådet og
       Kommissionen i en interinstitutionel aftale af 20. december 1994 fastsat, at der kan anvendes en hasteprocedure til hurtig  vedtagelse  af
       de kodificerede retsakter.

4.    Formålet med dette forslag er at foretage en kodifikation af Rådets forordning (EF) nr. 1172/95  af  22.  maj  1995  om  statistikker  over
       Fællesskabets og dets medlemsstaters udveksling af goder med tredjelande[3]. Den  nye  forordning  træder  i  stedet  for  de  forskellige
       retsakter, som er indarbejdet i den[4]; forslaget ændrer ikke indholdet af de retsakter, der kodificeres, men er blot  en  sammenskrivning
       af dem, og der foretages kun de formelle ændringer, der er nødvendige af hensyn til selve kodifikationen.

5.    Forslaget til kodifikation er udarbejdet på grundlag af en foreløbig konsolidering på alle de  officielle  sprog  af  forordning  (EF)  nr.
       1172/95 og retsakterne om ændring heraf, som er foretaget af Kontoret for De Europæiske Fællesskabers Officielle Publikationer  ved  hjælp
       af et edb-system. Hvor artiklerne har fået nye numre, vises sammenhængen mellem de gamle og de nye numre i en tabel i  bilag  II  til  den
       kodificerede forordning.

                                            ê 1172/95 (tilpasset)

                                                                   Forslag til

                                            EUROPA-PARLAMENTETS OG RÅDETS FORORDNING (EF) nr. .../...

                                                                     af [...]

                          om statistikker over Fællesskabets og dets medlemsstaters udveksling af goder med tredjelande

                                                               (EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel Ö 285 Õ,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg[5],

efter proceduren i traktatens artikel 251[6], og

ud fra følgende betragtninger:

                                            ê .

   1) Rådets forordning (EF) nr. 1172/95 af 22. maj 1995 om statistikker over Fællesskabets  og  dets  medlemsstaters  udveksling  af  goder  med
      tredjelande[7] er blevet ændret væsentligt ved flere lejligheder[8]. Forordningen bør af klarheds- og rationaliseringshensyn kodificeres.

                                            ê 1172/95 Betragtning 1

   2) Ved gennemførelsen af den fælles handelspolitik er Fællesskabets udenrigshandelsstatistik et uundværligt redskab. Den bør udarbejdes  efter
      en metodologi, som er fælles for alle medlemsstaterne.

                                            ê 1172/95 Betragtning 2

   3) I overensstemmelse med subsidiaritetsprincippet og af hensyn til effektiviteten bør tilrettelæggelsen og gennemførelsen af indsamlingen  og
      analysen af dataene dog overlades til medlemsstaterne, medens Kommissionen bør samle og formidle fællesskabsresultaterne.

                                            ê 1172/95 Betragtning 6

   4) Blandt disse statistikker er der endnu ikke indført harmoniserede bestemmelser for statistikkerne vedrørende transit,  toldoplag,  frizoner
      og frilagre.

                                            ê 1172/95 Betragtning 7

   5)  Det  vil  være  nyttigt  at  få  de  tekniske  bestemmelser  vedrørende  udarbejdelsen  af   udenrigshandelsstatistikken   indarbejdet   i
      gennemførelsesbestemmelserne til denne forordning.

                                            ê .

   6) De nødvendige foranstaltninger til gennemførelse af denne forordning bør vedtages i overensstemmelse med Rådets  afgørelse  1999/468/EF  af
      28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[9].

                                            ê 1172/95

UDSTEDT FØLGENDE FORORDNING:

                                                                    KAPITEL I

                                                             Almindelige bestemmelser

                                                                    Artikel 1

Fællesskabet og dets medlemsstater udarbejder statistikker over Fællesskabets og dets  medlemsstaters  udveksling  af  goder  med  tredjelande  i
overensstemmelse med bestemmelserne i denne forordning.

                                                                    Artikel 2

Medmindre andet følger af særlige bestemmelser, forstås i denne forordning ved:

a)    «udveksling af goder med tredjelande»: enhver varebevægelse mellem et tredjeland og Fællesskabet og omvendt

b)    «varer»: alle løsøregenstande, herunder elektrisk strøm

c)    «fællesskabsvarer»: varer, der er omhandlet i artikel 4, nr. 7, i Rådets forordning (EØF) nr. 2913/92 [10]

d)    «ikke-fællesskabsvarer»: varer, der er omhandlet i artikel 4, nr. 8, i forordning (EØF) nr. 2913/92

e)    «tredjelande»: ethvert land eller område, som ikke er en del af Fællesskabets statistikområde som defineret i artikel 3.

                                                                    Artikel 3

1. Fællesskabets og dets medlemsstaters statistikområde udgøres af Fællesskabets toldområde, som det er fastlagt i artikel 3 i  forordning  (EØF)
nr. 2913/92.

                                            ê 476/97 Art. 1, nr. 1

2. Som undtagelse fra stk. 1 omfatter Fællesskabets statistikområde øen Helgoland.

                                            ê 1172/95

                                                                    Artikel 4

1. Alle varer, som efter at være tilført Fællesskabets statistikområde, eller som, før de fraføres dette, angives til en  toldmæssig  bestemmelse
eller anvendelse som defineret i artikel 4, nr. 15, i forordning (EØF) nr. 2913/92, er omfattet af  statistikkerne  over  Fællesskabets  og  dets
medlemsstaters udveksling af goder med tredjelande.

Visse varer, som ikke flyttes, eller som ikke angives til en toldmæssig bestemmelse eller  anvendelse,  er  tillige  omfattet  af  statistikkerne
efter de nærmere bestemmelser herom, som Kommissionen fastsætter efter proceduren i artikel 21, stk. 2.

                                            ê 1172/95

2. Stk. 1 omhandler såvel ikke-fællesskabsvarer som fællesskabsvarer, uanset om de er genstand for en handelstransaktion eller ikke.

                                                                    Artikel 5

1. Statistikkerne over Fællesskabet og dets medlemsstaters udveksling af goder med tredjelande omfatter følgende særskilte statistikker:

a)    udenrigshandelsstatistik

b)    transitstatistik

c)    statistik over toldoplag

d)    statistik over frizoner og frilagre.

2. De i artikel 4 omhandlede varer kan være omfattet af flere særskilte statistikker.

Kommissionen vedtager efter proceduren i artikel 21, stk. 2 bestemmelser, der skal gøre det muligt  at  fastslå,  i  hvilket  omfang  de  enkelte
statistikker overlapper de andre.

                                                                    KAPITEL II

                                                             Udenrigshandelsstatistik

                                                                    Artikel 6

1. Af de i artikel 4 omhandlede varer er følgende omfattet af udenrigshandelsstatistikken:

a)    varer, som er tilført Fællesskabets statistikområde, og her  er  henført  under  toldproceduren  for  overgang  til  fri  omsætning,  aktiv
       forædling eller forarbejdning under toldkontrol

b)    varer, som skal fraføres Fællesskabets statistikområde, og

       i)   her er henført under toldproceduren for udførsel eller passiv forædling

       ii)  hvis toldmæssige bestemmelse er genudførsel efter aktiv forædling eller eventuelt efter forarbejdning under toldkontrol

                                            ê 374/98 Art. 1, nr. 1, litra c)

c)    varer, som er omhandlet i artikel 4, stk. 1, andet afsnit.

                                            ê 1172/95 (tilpasset)

2. Kommissionen kan efter proceduren i artikel 21, stk. 2 vedtage yderligere bestemmelser for at opretholde rækkevidden af bestemmelserne i  stk.
1 Ö i nærværende artikel Õ under hensyntagen til ændringer i EF-toldforskrifterne og til bestemmelser, der følger af internationale  konventioner
indgået af Fællesskabet og medlemsstaterne, og som vedrører de statistiske oplysninger, eller som indvirker på statistiske forhold.

                                                                    Artikel 7

Som statistisk informationsmedium benyttes, med forbehold af artikel 24, formularen til det administrative  enhedsdokument,  der  i  henhold  til
artikel 205 i Kommissionens forordning (EØF) nr. 2454/93 [11] anvendes ved angivelse vedrørende én af de i artikel 6 Ö i nærværende  forordning Õ
omhandlede toldmæssige bestemmelser eller anvendelser.

                                            ê 1172/95

                                                                    Artikel 8

1. I det statistiske informationsmedium skal varerne, med forbehold af artikel 24, betegnes efter art i overensstemmelse med toldforskrifterne.

2. For hver vareart angives i forbindelse med import det Taric-kodenummer, der er omhandlet i artikel 3 i  Rådets  forordning  (EØF)  nr. 2658/87
[12], og i forbindelse med eksport kodenummeret fra den kombinerede nomenklatur.

3. Varerne skal betegnes i overensstemmelse med stk. 1 og 2, også selv om andre fællesskabsbestemmelser kræver, at  de  samtidig  betegnes  efter
andre nomenklaturer.

                                                                    Artikel 9

1. Med forbehold af toldforskrifterne og artikel 24 betegnes landene i det statistiske informationsmedium således, at de kan klassificeres  under
den position, de henhører under i den landefortegnelse, som Kommissionen indfører  efter  proceduren  i  artikel  21,  stk.  2,  med  henblik  på
udenrigshandelsstatistikken og statistikken over samhandelen mellem medlemsstaterne.

                                            ê 374/98 Art. 1, nr. 2, litra a)

2. Den kode, der fremgår af den i stk. 1 nævnte landefortegnelse, skal anføres for hvert enkelt land.

                                            ê 1172/95 (tilpasset)

                                                                    Artikel 10

1. Med forbehold af bestemmelserne vedrørende det administrative enhedsdokument skal der  for  hver  vareart,  som  Ö betegnes Õ  i  henhold  til
artikel 8, stk. 1, gives følgende oplysninger i det statistiske informationsmedium:

a)    enten den toldmæssige bestemmelse eller anvendelse eller den statistiske ordning

b)    for de indførte varer, som er omhandlet i artikel 6, stk. 1, litra a), oprindelseslandet eller, i de tilfælde som  Kommissionen  fastsætter
       efter proceduren i artikel 21, stk. 2, det land hvorfra varerne kommer

c)    for de udførte varer, som er omhandlet i artikel 6, stk. 1, litra b), bestemmelseslandet

d)    varemængden angivet i nettomasse og supplerende enheder

e)    varernes statistiske værdi

f)    transportformen ved grænsen

g)     transportformen inden for Fællesskabet

h)    præferencen ifølge den i toldforskrifterne fastsatte nomenklatur

i)    nationaliteten af det transportmiddel, hvormed varerne føres over grænsen

j)    containeren.

2. Med forbehold af toldforskrifterne kan Kommissionen efter proceduren i artikel 21, stk. 2 føje følgende oplysninger til listen i  stk.  1  Ö i
nærværende artikel Õ,  idet  den  for  hver  af  disse  oplysninger  angiver  den  dato,  fra  hvilken  oplysningen  angives  i  det  statistiske
informationsmedium:

a)    fakturabeløbet

b)    transaktionens art

c)    leveringsbetingelserne.

3. Medlemsstaterne kan for at opfylde nationale behov foreskrive, at følgende Ö oplysninger Õ angives i det statistiske informationsmedium:

a)     bestemmelsesmedlemsstaten,  når  det  drejer  sig  om  de  i  artikel  6,  stk.  1,  litra  a),  omhandlede  varer,   og   den   egentlige
       udførselsmedlemsstat, når det drejer sig om de i artikel 6, stk. 1, litra b), omhandlede varer

b)    andre oplysninger end de i stk. 1 omhandlede, såfremt angivelse af  disse  oplysninger  er  forenelig  med  bestemmelserne  vedrørende  det
       administrative enhedsdokument.

4. Med forbehold af toldforskrifterne fastsætter Kommissionen efter proceduren i artikel 21, stk. 2:

a)    definitionen af de oplysninger, der er omhandlet i stk. 1 og 2 og i stk. 3, litra a)

b)    reglerne for, hvorledes Ö oplysningerne, der er omhandlet i stk. 1  og  2  og  i  stk.  3,  litra  a) Õ  skal  angives  i  det  statistiske
       informationsmedium.

                                            ê 1172/95

                                                                    Artikel 11

Fællesskabet og dets medlemsstater udarbejder udenrigshandelsstatistikken på grundlag af de i  artikel  10,  stk.  1,  omhandlede  oplysninger  i
overensstemmelse med de bestemmelser, som Kommissionen vedtager efter proceduren i artikel 21, stk. 2.

                                                                    Artikel 12

1. Ved statistisk tærskel forstås den grænse, udtrykt i værdi eller nettomasse, under hvilken der ikke udarbejdes statistiske oplysninger.

2. De statistiske tærskler fastsættes af Kommissionen efter proceduren i artikel 21, stk. 2.

                                                                    Artikel 13

1. Medlemsstaterne indberetter hver måned de månedlige statistiske oplysninger om deres samhandel med tredjelande, udarbejdet i  overensstemmelse
med artikel 11, herunder også de oplysninger, som medlemsstaterne efter national lovgivning  eller  praksis  vedrørende  statistisk  fortrolighed
erklærer fortrolige i henhold til [Rådets] forordning [(Euratom, EØF) nr. 1588/90] [13]. Nævnte forordning er  regelgivende  for  den  fortrolige
behandling af oplysningerne.

2. De nærmere bestemmelser vedrørende den i stk. 1 omhandlede indberetning af oplysninger fastsættes i fornødent  omfang  af  Kommissionen  efter
proceduren i artikel 21, stk. 2.

                                                                    Artikel 14

Kommissionen udarbejder på grundlag af de resultater, den modtager fra medlemsstaterne, resultaterne  af  Fællesskabets  og  dets  medlemsstaters
udenrigshandelsstatistik og stiller herefter oplysningerne til  rådighed  for  brugerne  efter  at  have  foretaget  en  opdeling  af  dem  efter
underpositionerne i den kombinerede nomenklatur.

                                                                    Artikel 15

Med forbehold af toldforskrifterne fastsætter Kommissionen bestemmelser om forenkling af de statistiske oplysninger efter  proceduren  i  artikel
21, stk. 2.

                                                                   KAPITEL III

                                Transitstatistik, statistik over toldoplag og statistik over frizoner og frilagre

                                                                    Artikel 16

1. Medlemsstaternes udarbejdelse af de statistikker, der er nævnt i artikel 17-19, er frivillig.

2. Medlemsstaternes forskrifter på området finder fortsat anvendelse, så længe der ikke er sket nogen harmonisering på fællesskabsplan.

                                                                    Artikel 17

Af de i artikel 4 omhandlede varer er de, som tilføres en medlemsstats statistikområde, forbliver der en tid eller  er  genstand  for  stop,  der
står i forbindelse med transporten, og fraføres området under en transittoldprocedure, omfattet af transitstatistikken.

                                                                    Artikel 18

Af de i artikel 4 omhandlede varer er de, som henføres under toldoplagsproceduren, eller for hvilke denne procedure er afsluttet  i  henhold  til
forordning (EØF) nr. 2913/92, omfattet af statistikken over toldoplag.

                                                                    Artikel 19

Af de i artikel 4 omhandlede varer er de, som  tilføres  frizoner  og  frilagre,  eller  som  fraføres  disse  i  henhold  til  forordning  (EØF)
nr. 2913/92, omfattet af statistikken over frizoner og frilagre.

                                                                    KAPITEL IV

                                        Udvalget for Statistikker over Udveksling af Goder med Tredjelande

                                            ê 1882/2003 Art. 2 og bilag II, nr. 17 (tilpasset)

Artikel 20

De nødvendige Ö foranstaltningen Õ til gennemførelsen af denne forordning vedtages efter proceduren i Ö artikel 21, Õ stk. 2.

                                            ê 1172/95 (tilpasset)

                                                                    Artikel 21

1. Ö Kommissionen bistås af Õ et udvalg for statistikker over udveksling af goder med tredjelande, i det følgende benævnt «udvalget».

                                            ê 1882/2003 Art. 2 og bilag II, nr. 17

2. Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.

Perioden i artikel 4, stk. 3, i afgørelse 1999/468/EF fastsættes til en måned.

                                            ê 1172/95 (tilpasset)

3. Udvalget Ö vedtager Õ selv sin forretningsorden.

                                            ê 1172/95 Art. 20, stk. 3

Artikel 22

Udvalget kan behandle ethvert spørgsmål, der vedrører gennemførelsen af denne forordning, og som forelægges af formanden enten på eget  initiativ
eller på anmodning af en medlemsstats repræsentant.

                                            ê 1172/95

                                                                    KAPITEL V

                                                             Afsluttende bestemmelser

                                                                    Artikel 23

1. De statistiske resultater, der er udarbejdet i medfør af denne forordning, offentliggøres. Hvis en  eksportør  eller  en  importør  imidlertid
over for de kompetente nationale myndigheder har fremsat begæring derom, undlades det at offentliggøre statistiske resultater, der indirekte  gør
det muligt at identificere vedkommende eksportør eller importør, eller de statistiske resultater samles, således at deres  offentliggørelse  ikke
rokker ved princippet om statistiske oplysningers fortrolige karakter.

2. Kommissionen vedtager efter proceduren i artikel 21, stk. 2 de foranstaltninger, der er nødvendige for, at bestemmelserne i  stk.  1  anvendes
ensartet.

                                                                    Artikel 24

1. Med forbehold af toldforskrifterne kan Kommissionen efter proceduren i artikel 21, stk. 2 indføre  forenklede  procedurer  for  indsamling  af
oplysninger, hvorved der navnlig skabes forudsætninger for øget brug af automatisk databehandling og elektronisk overførsel af oplysningerne.

2. Medlemsstaternes forskrifter på området finder dog fortsat anvendelse, indtil de i stk. 1 omhandlede procedurer er indført, eller for at  tage
hensyn til de særlige administrative strukturer i medlemsstaterne.

                                            ê .

                                                                    Artikel 25

Forordning (EF) nr. 1172/95 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.

                                            ê 1172/95 (tilpasset)

                                                                    Artikel 26

Denne forordning træder i kraft på Ö tyvende Õdagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Europa-Parlamentets vegne På Rådets vegne
[…]   […]
Formand     Formand

                                            é

                                                                     BILAG I

                                                  Ophævet forordning med oversigt over ændringer

|Rådets forordning (EF) nr. 1172/95                                                      |                                          |
|(EFT L 118 af 25.5.1995, s. 10)                                                         |                                          |
|Rådets forordning (EF) nr. 476/97                                                          |                                     |
|(EFT L 75 af 15.3.1997, s. 1)                                                              |                                     |
|Rådets forordning (EF) nr. 374/98                                                          |                                     |
|(EFT L 48 af 19.2.1998, s. 6)                                                              |                                     |
|Europa-Parlamentets og Rådets forordning (EF) nr. 1882/2003                                |Udelukkende bilag II, nr. 17         |
|(EUT L 284 af 31.10.2003, s. 1)                                                            |                                     |

                                                                  _____________

                                                                     BILAG II

                                                               Sammenligningstabel

|Forordning (EF) nr. 1172/95                                          |Nærværende forordning                                                |
|________                                                             |Kapitel I                                                            |
|Artikel 1                                                            |Artikel 1                                                            |
|Kapitel I                                                            |________                                                             |
|Artikel 2                                                            |Artikel 2                                                            |
|Artikel 3                                                            |Artikel 3                                                            |
|Artikel 4, stk. 1, første og andet afsnit                            |Artikel 4, stk. 1, første og andet afsnit                            |
|Artikel 4, stk. 1, tredje afsnit                                     |________                                                             |
|Artikel 4, stk. 2                                                    |Artikel 4, stk. 2                                                    |
|Artikel 5, stk. 1, første til fjerde led                             |Artikel 5, stk. 1, litra a) til d)                                   |
|Artikel 5, stk. 2                                                    |Artikel 5, stk. 2                                                    |
|Kapitel II                                                           |Kapitel II                                                           |
|Artikel 6, stk. 1, litra a), led                                     |Artikel 6, stk. 1, litra a)                                          |
|Artikel 6, stk. 1, litra b), første og andet led                     |Artikel 6, stk. 1, litra b), nr. i) og ii)                           |
|Artikel 6, stk. 1, litra c)                                          |Artikel 6, stk. 1, litra c)                                          |
|Artikel 6, stk. 2                                                    |Artikel 6, stk. 2                                                    |
|Artikel 7, 8 og 9                                                    |Artikel 7, 8 og 9                                                    |
|Artikel 10, stk. 1                                                   |Artikel 10, stk. 1                                                   |
|Artikel 10, stk. 2                                                   |Artikel 10, stk. 2                                                   |
|Artikel 10, stk. 3, første og andet led                              |Artikel 10, stk. 3, litra a) og b)                                   |
|Artikel 10, stk. 4, første og andet led                              |Artikel 10, stk. 4, litra a) og b)                                   |
|Artikel 11 til 15                                                    |Artikel 11 til 15                                                    |
|Kapitel III                                                          |Kapitel III                                                          |
|Artikel 16 til 19                                                    |Artikel 16 til 19                                                    |
|Kapitel IV                                                           |Kapitel IV                                                           |
|Artikel 20, stk. 1                                                   |Artikel 21, stk. 1                                                   |
|Artikel 20, stk. 2                                                   |Artikel 21, stk. 3                                                   |
|Artikel 20, stk. 3                                                   |Artikel 22                                                           |
|Artikel 21, stk. 1                                                   |Artikel 20                                                           |
|Artikel 21, stk. 2                                                   |Artikel 21, stk. 2                                                   |
|Kapitel V                                                            |Kapitel V                                                            |
|Artikel 22                                                           |Artikel 23                                                           |
|Artikel 23                                                           |Artikel 24                                                           |
|________                                                             |Artikel 25                                                           |
|Artikel 24, første afsnit                                            |Artikel 26                                                           |
|Artikel 24, andet afsnit                                             |________                                                             |
|________                                                             |Bilag I                                                              |
|________                                                             |Bilag II                                                             |

                                                                  _____________

                                                             -----------------------
[1]   KOM(87) 868 PV.
[2]   Se bilag 3 til del A i konklusionerne.
[3]   Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende  fællesskabsret,  KOM(2001)
      645 endelig.
[4]   Se bilag I til dette forslag.
[5]   EUT C
[6]   EUT C
[7]   EFT L 118 af 25.5.1995, s. 10. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af  31.10.2003,  s.
      1).
[8]   Se bilag I.
[9]   EFT L 184 af 17.7.1999, s. 23.
[10]  EFT L 302 af 19. 10. 1992, s. 1.
[11]  EFT L 253 af 11. 10. 1993, s. 1.
[12]  EFT L 256 af 7. 9. 1987, s. 1.
[13]  EFT L [151 af 15. 6. 1990, s. 1].